
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 575 

20 Απριλίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Τροποποίηση συστατικής πράξης Παιδικού και Βρε¬ 
φικού Σταθμού Δήμου Χίου. 1 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
Δημοτικού Σχολείου και Νηπιαγωγείου Κοινότη¬ 
τας Πάλιουρα» στο Δήμο Διρφύων. 2 


ΑΠΟΦΑΣΕΙ Σ 

Αριθμ. 1134/6070-960 (1) 


Τροποποίηση συστατικής πράξης Παιδικού και Βρεφι¬ 
κού Σταθμού Δήμου Χίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 239-240 του ν. 3463/2006 
καθώς και αυτές του άρθρου 7 του ν. 2503/2007. 

2. Την υπ’ αριθμ. 5965/2001 απόφαση του Γενικού 
Γραμματέα Περιφέρειας Βορείου Αιγαίου, (Φ.Ε.Κ. 
Β/130/7.2.2002 «Συγχώνευση Δημοτικών Νομικών Προ¬ 
σώπων Δήμου Χίου σε ένα Νομικό Πρόσωπο με την 
επωνυμία Παιδικός και Βρεφικός Σταθμός Δ. Χίου». 

3. Την υπ’ αριθμ. 72/2007 απόφαση του Δημοτικού 
Συμβουλίου του Δήμου Χίου. 

4. Την υπ’ αριθμ. 1483/29.10.1997 απόφαση του Γενικού 
Γραμματέα Περιφέρειας Βορείου Αιγαίου περί δικαιώ¬ 
ματος μεταβίβασης υπογραφής, αποφασίζουμε: 

Τροποποιούμε την υπ’ αριθμ. 5965/2001 απόφαση 
του Γ ενικού Γ ραμματέα Περιφέρειας Β. Αιγαίου, (Φ.Ε.Κ. 
Β/130/7.2.2002) «Συγχώνευση Δημοτικών Νομικών Προ¬ 
σώπων Δήμου Χίου σε ένα Νομικό Πρόσωπο με την 
επωνυμία Παιδικός και Βρεφικός Σταθμός Δ. Χίου», ως 
προς τις παραγράφους που αφορούν στους πόρους και 
στη διοίκηση του Νομικού Προσώπου οι οποίες διαμορ¬ 
φώνονται ως ακολούθως: 

1. Πόροι του Νομικού Προσώπου είναι: α. Επιχορηγήσεις 
ή και κάθε άλλη παροχή από το Κράτος ή απευθείας 
στο Νομικό Πρόσωπο ή μέσω του Δ. Χίου. β. Επιχορή¬ 
γηση από το Δ. Χίου μέχρι το ποσό των 100.00,00 ευρώ 


ετησίως. γ) Κάθε είδους εισφορές, δωρεές, κληρονομιές 
ή κληροδοσίες, δ) Πρόσοδοι από την περιουσία του Δ. 
Χίου που τυχόν θα τους εκχωρηθεί, ε) Εισπράξεις από 
αντίτιμο των πραγμάτων, υπηρεσιών ή εκδηλώσεων που 
παρέχει το Νομικό Πρόσωπο, στ) Κάθε άλλη νόμιμη 
πρόσοδος. 

2. Το Νομικό Πρόσωπο διοικείται από 9μελές Διοικητικό 
Συμβούλιο, το οποίο με τους αναπληρωτές του ορίζεται 
από το Δημοτικό Συμβούλιο. Το Διοικητικό Συμβούλιο 
αποτελείταί: Από α) πέντε (5) αιρετά μέλη του Δημοτικού 
Συμβουλίου, (Δήμαρχο ή Δημοτικούς Συμβούλους), εκ των 
οποίων δύο (2) τουλάχιστον ορίζονται από την μειοψη¬ 
φία του Δημοτικού Συμβουλίου. Ο ορισμός των μελών 
της μειοψηφίας γίνεται από την ίδια την μειοψηφία και 
ακολουθεί ο ορισμός από το Δημοτικό Συμβούλιο. Εάν η 
μειοψηφία δεν ορίσει σύμβουλο ή εκείνοι που έχουν ορι- 
σθεί παραιτηθούν χωρίς να αντικατασταθούν, μετέχουν 
σύμβουλοι της μειοψηφίας, β) Δύο δημότες ή κατοίκους 
με ανάλογη επαγγελματική ή κοινωνική δράση ή ειδικές 
γνώσεις σχετικά με τον σκοπό του Νομικού Προσώπου. 
γ)Έναν (1) εκπρόσωπο των γονέων των παιδιών, που 
φιλοξενούνται στο ίδρυμα και δ)Ένα (1) εκπρόσωπο των 
εργαζομένων στο Νομικό Πρόσωπο, που υποδεικνύεται 
στο Δημοτικό Συμβούλιο, μαζί με τον αναπληρωτή του 
στην ειδική συνέλευση στην οποία παίρνει μέρος το 
σύνολο των εργαζομένων. Μετά τον ορισμό των μελών 
του Διοικητικού Συμβουλίου του Νομικού Προσώπου, το 
Δημοτικό Συμβούλιο εκλέγει από τα μέλη τούτα τον πρό¬ 
εδρο και τον Αντιπρόεδρο του Διοικητικού Συμβουλίου. 
Σε περίπτωση όμως που ορισθεί ως μέλος του Διοικητι¬ 
κού Συμβουλίου ο Δήμαρχος, τότε αυτοδίκαια καθίσταται 
και πρόεδρος του Διοικητικού Συμβουλίου. 

Η θητεία των μελών του Διοικητικού Συμβουλίου 
ορίζεται με απόφαση του Δημοτικού Συμβουλίου και 
λήγει πάντοτε με την εγκατάσταση του νέου Διοικητι¬ 
κού Συμβουλίου. Τα μέλη του Διοικητικού Συμβουλίου 
μπορούν να αντικατασταθούν κατά τη διάρκεια της 
θητείας τους, με απόφαση του Δημοτικού Συμβουλίου 
για σοβαρό λόγω, που ανάγεται στην άσκηση των κα¬ 
θηκόντων τους. 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικη¬ 
τικού Συμβουλίου, σε περίπτωση απουσίας ή κωλύματος 
αναπληρώνει ο Αντιπρόεδρος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή προκαλεί μηδενική δαπάνη στον 
προϋπολογισμό του Δήμου Χίου έτους 2007, ενώ για 
το καθένα από τα επόμενα 5 έτη θα προκαλεί δαπάνη 
μέχρι 100.000,00 ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 30 Μαρτίου 2007 

Με εντολή Γενικού Γραμματέα Περιφέρειας 
Η Διευθύντρια 
ΒΑΣ. ΜΠΑΛΑΣΚΑ 
-♦- 

Αριθμ. 3545 (2) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου Κοινότητας Πάλι- 
ουρα» στο Δήμο Διρφύων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις των άρθρων 2, 240 και 243 του 
ν. 3463/06 (Φ.Ε.Κ. 114/Α/8.6.2006) «Κύρωση του Κώδικα 
Δήμων και Κοινοτήτων». 

3. Τις διατάξεις του άρθρου 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

4. Την υπ’ αριθμ. 1526/2004 απόφαση του Γ ενικού Γ ραμ¬ 
ματέα Περιφέρειας Στερεός Ελλάδας για μεταβίβαση 
δικαιώματος υπογραφής «Με εντολή Γ ενικού Γ ραμματέα 
Περιφέρειας». 

5. Την υπ’ αριθμ. 7928/15.4.1991 απόφαση Νομάρχη 
Εύβοιας περί σύστασης Ν.Π.Δ.Δ. στο Δήμο Διρφύων 
την επωνυμία «Σχολική Επιτροπή Δημοτικού Σχολείου 
και Νηπιαγωγείου Κοινότητας Πάλιουρα» (Φ.Ε.Κ. 292/ 
Β/1991). 


6. Την υπ’ αριθμ. 49/2007 απόφαση του Δημοτικού 
Συμβουλίου Δήμου Διρφύων, περί τροποποίησης της 
συστατικής πράξης του ως άνω Νομικού Προσώπου, 
αποφασίζουμε: 

Τροποποιούμε τη συστατική πράξη του Ν.Π.Δ.Δ. με 
την επωνυμία «Σχολική Επιτροπή Δημοτικού Σχολεί¬ 
ου και Νηπιαγωγείου Κοινότητας Πάλιουρα», στο Δήμο 
Διρφύων ως έξης: 

1. Την παρ. 1 αναφορικά με την επωνυμία, η οποία στο 
εξής θα είναι «Σχολική Επιτροπή Δημοτικού Σχολείου 
και Νηπιαγωγείου Πάλιουρα», 

2. Την παρ. 3 αναφορικά με τη σύνθεση του Διοικητι¬ 
κού Συμβουλίου, ως εξής: 

«3. Το Νομικό Πρόσωπο διοικείται από εννεαμελές 
(9μελές) Διοικητικό Συμβούλιο αποτελούμενο από: 

Ι.Ένα (1) μέλος του Τοπικού Συμβουλίου, το οποίο 
προτείνεται από το Τοπικό Συμβούλιο. 

2. Τρεις (3) Δημοτικούς Συμβούλους, δύο εκ των οποί¬ 
ων προέρχονται από τη μειοψηφία. 

3. Ένα Δημότη. 

4. Τον εκάστοτε διευθυντή του Δημοτικού Σχολείου. 

5. Τον εκάστοτε διευθυντή του Νηπιαγωγείου. 

6. Έναν εκπρόσωπο των Γονέων και Κηδεμόνων του 
Δημοτικού Σχολείου. 

7. Έναν εκπρόσωπο των Γονέων και Κηδεμόνων του 
Νηπιαγωγείου. 

Από την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Διρφύων. 

Κατά τα λοιπά ισχύει η υπ’ αριθμ. 7928/15.4.1991 από¬ 
φαση Νομάρχη Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 5 Απριλίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κι1ΐρ://νννννν·0ΐ.αΐ' - ί-ιτίίΐΙ: Μ?ίΐίίΐ35ί8π38ΐ.αΓ 




